Konkurrence - Byg jeres egen elkedel

I skal i par bygge jeres egen elkedel. I må som udgangspunkt kun anvende det udleverede udstyr:

* Konstantantråd (tre forskellige tykkelser er til rådighed)
* Strømforsyning
* Termometer
* Termobæger
* Ledninger
* Krokodillenæb
* Stativ, samlemuffer, gribearme
* Magnetomrører
* Multimetre

I skal konstruere elkedlen, så I, på 10 minutter, kan hæve temperaturen af 150 mL vand med 10,0 °C. Der må ikke justeres på strømforsyningen i løbet af de ti minutter.

I slutningen af næste lektion afholder vi en konkurrence, hvor vi tester elkedlerne og kårer en vinder. Vinderen bliver den gruppe, der kommer tættest på temperaturstigningen på 10 °C.

Præmien for den bedste elkedel er som altid romkugler!

Der er også en præmie til den gruppe, der giver den bedste skriftlige teoretiske argumentation (via fx formler og udregninger) for at elkedlen fungerer.