Kommentarer til konkurrence-opgaven

Som udgangspunkt afvikles konkurrencen i forlængelse af, at begrebet resistivitet et blevet introduceret og eleverne har opnået en vis erfaring i at anvende formlen

Der afsættes to lektioner af 60-90 minutter til arbejdet. Den første lektion går til at eleverne forbereder sig til konkurrencen. Den anden lektion går til at afvikle selve konkurrencen.

Yderligere kan der afsættes elev- og/eller undervisningstid til udfærdigelse af det skriftlige produkt.

Konkurrencen kan varieres på forskellig vis afhængig af, om man ønsker en mere undersøgelsesbaseret eller mere teoretisk tilgang.

Man kan fx lade tid, vandmængde og temperaturtilvækst være ukendte størrelser for eleverne før konkurrencens begyndelse, således eleverne bliver tvunget til at overveje meget grundigt, hvordan disse størrelser påvirker den nødvendige opvarmningseffekt.

Man kan også afvikle øvelsen før eleverne får introduceret begrebet resistivitet, hvilket vil gøre øvelsen væsentligt mere undersøgelsesbaseret.